ཕེན་ཅི་ཝུན་གྱིས་བཤད་རྒྱུར།མིག་སྔར།འཛམ་གླིང་གི་མི་གྲངས་ཕྱེད་ཀ་ལས་བརྒལ་བ་ཞིག་གྲོང་ཁྱེར་དུ་འདུས་སྡོད་བྱས་ཡོད་ལ།མ་འོངས་པའི་ལོ༡༥ནང་ད་རུང་ཇེ་མང་དུ་འཕེལ་བར་བྱེད་པ་དང་།གྲོང་ཁྱེར་ཅན་སྔར་ལས་དར་བ་དང་ཆབས་ཅིག་ཏུ་དེར་ཐད་ཀྱི་གནད་དོན་གང་མང་ཐག་གཅོད་མྱུར་བར་བྱེད་དགོས།དེ་མ་ཟད།འཛམ་གླིང་དུ་ཧ་ལམ་བྱིས་པ་དུང་ཕྱུར༢༠སློབ་གྲྭར་འགྲིམས་དགོས་པའི་ལོ་ཚོད་ལ་ཟིན་པ་དང་།མི་རྒན་པའི་མི་གྲངས་ནི༢༠༡༥ལོར་བརྒྱ་ཆའི་བཅུ་གཉིས་ཡིན་ལ།༢༠༣༠ལོར་བརྒྱ་ཆའི་བཅུ་དྲུག་ཏུ་འཕར་རྒྱུ་རེད།དེ་བས།མཉམ་འབྲེལ་རྒྱལ་ཚོགས་ཀྱིས་སློབ་གསོའི་ཐད་ཤུགས་སྣོན་བྱས་ཏེ།ཕྲུ་གུ་བཙའ་བ་དང་ལུས་ཁམས་བདེ་སྲུང་།མི་རྣམས་ཀྱི་བྱ་བའི་ཐད་ཕན་བདེ་གང་ལེགས་བསྐྲུན་དགོས་པ་དང་།མི་རྒན་པའི་མི་གྲངས་འཕེལ་བའི་ཐད།ཁོ་ཚོར་འོས་པའི་བྱ་བ་འགའ་བཀོད་སྒྲིག་དང་།སྤྱི་ཚོགས་འགན་ལེན་གྱི་ལས་འཐུས་ཚང་དང་ལེགས་པོར་བསྒྱུར་དགོས་ཟེར།